തലേദിവസം പറയുന്നു പിറ്റേ ദിവസം പരീക്ഷ എം.ജി പരീക്ഷ നീട്ടിവയ്ക്കണം തിരുവഞ്ചൂര് രാധാകൃഷ്ണന് കോട്ടയം: എം.ജി സര്വകലാശാലയില് റദ്ദാക്കിയ എംഎസ് സി മാത്സ് 4ാം സെമസ്റ്റര് പരീക്ഷ വീണ്ടും നടത്തുന്നതിനുള്ള സമയം ഒരാഴ്ചയെങ്കിലും നീട്ടിവെയ്ക്കണമെന്ന് തിരുവഞ്ചൂര് രാധാകൃഷ്ണന് എംഎല്എ. എംഎസ് സി 4ാം സെമസ്റ്റര് പരീക്ഷ കഴിഞ്ഞ മാസം 26ന് നടത്തുകയും പരീക്ഷ കഴിഞ്ഞ് വിദ്യാര്ഥികള് വീടുകളിലേക്ക് മടങ്ങുകയും ചെയ്തിരുന്നു. ഇതിനു പിന്നാലെ ചോദ്യപേപ്പറില് തെറ്റുകളുണ്ടെന്ന അടിസ്ഥാനത്തില് പരീക്ഷ റദ്ദാക്കിയതായും പ്രസ്തുത പരീക്ഷ 682021 ന് നടത്തുമെന്ന് യൂണിവേഴ്സിറ്റിയുടെ ഔദ്യോഗിക വെബ്സൈറ്റില് 05082021ന് പ്രസിദ്ധീകരിക്കുകയും ചെയ്തു. പെട്ടന്നുണ്ടായ യൂണിവേഴ്സിറ്റിയുടെ അറിയിപ്പിന്മേല് വിദ്യാര്ഥികള്ക്കുണ്ടായ അങ്കലാപ്പും മാനസിക സമ്മര്ദ്ദവും ഒഴിവാക്കുന്നതിന് മാറ്റിവെച്ച പരീക്ഷയ്ക്ക് ഒരാഴ്ചയെങ്കിലും സമയം അനുവദിക്കണമെന്നും പരീക്ഷയ്ക്ക് പുതുക്കിയ തീയതി നിര്ണ്ണയിക്കുവാന് യൂണിവേഴ്സിറ്റിക്ക് നിര്ദ്ദേശം നല്കണമെന്നും തിരുവഞ്ചൂര് രാധാകൃഷ്ണന് എംഎല്എ മന്ത്രിക്ക് നല്കിയ കത്തില് ആവശ്യപ്പെട്ടു.